# Guerra d'Independencia d'os Estaus Unius

| Guerra d'Independencia d'os Estaus Unius |
| --- |
| [[]] |
|  Representación de cuatre batallas destacadas: a batalla de Bunker Hill, a batalla de Quebec, a batalla de Cowpens, y a batalla d'o Cabo Sant Vicient |
| Información cheneral |
| **Calendata**: 19 d'abril de 1775 - 3 de setiembre de 1783 |
| **Puesto**: Este d'Estaus Unius, Territorio d'o Nord-ueste, Canadá, badía de Hudson, Oceano Atlantico, Mar Mediterrania, Balears, Mar Caribe, Oceano Indico |
| **Resultau**: *Tractau de París: o Reino Uniu reconoix a independencia d'Estaus Unius, cede Florida y Menorca a Espanya y Tobago a Francia; a Republica d'as Provincias Unidas cede Nagapattinam a o Reino Uniu.* |
| En conflicto |
|  Estaus Unius  Reino de Francia  Espanya  Republica d'as Provincias Unidas Tribu d'os Oneidas (Confederación iroquesa) Tribu d'os Tuscaroras (Confederación iroquesa) Asociación Watauga Tribu d'os Catawbas Tribu d'os Lenapes |  Reino Uniu  Leyalistas  Prencipau d'Anhalt-Zerbst Prencipau d'Ansbach  Electorau de Hanover Landgraviato de Hesse-Hanau  Landgraviato de Hesse-Kassel  Prencipau de Brunswick-Wolfenbüttel  Prencipau de Waldeck-Pyrmont  Confederación Iroquesa Cherokees |
| Comandants |
|  George Washington  Nathanael Greene  Horatio Gates  Friedrich Wilhelm von Steuben  Gilbert du Motier de La Fayette  Jean-Baptiste Donatien de Vimeur de Rochambeau  François Joseph Paul de Grasse  Pierre André de Suffren de Saint Tropez  Bernardo de Gálvez  Luis de Córdova y Córdova  Juan de Lángara |  William Howe  Thomas Gage  Henry Clinton  Charles Cornwallis  Guy Carleton  John Burgoyne  Francis Rawdon  Benedict Arnold  George Rodney  Wilhelm von Knyphausen Joseph Brant |
| {{{mapa}}} {{{descripción\_mapa}}} |

Se conoix con o nombre de **Guerra d'Independencia d'os Estaus Unius** (*American Revolutionary War* u *American War of Independence* en anglés) a una guerra escaicida entre las *Trece colonias* establidas en a costa occidental d'Estaus Unius con a suya metropoli, o Reino Uniu, contando los colons sublevaus con l'aduya d'o Reino de Francia, d'Espanya y d'a Republica d'as Provincias Unidas, y lo Reino Uniu con l'aduya de cuantos chicoz territorios en Alemanya, incluyindo-ie l'Electorau de Hannover. Ta Francia y Espanya, yera una forma de continar con a Guerra d'os Siet Anyos (1756-1763). Antiparte, una parte d'os amerindios luitoron chunto con os colons sublevaus, encara que d'atros lo facioron en contra.

Encara que la situación politica yera muit tensa en as colonias dende meyaus d'os anyos 1760 y que lo 5 de marzo de 1770 tropas regulars britanicas disparoron contra os manifestants civils en a *Mortalera de Boston*, se considera que a guerra *stricto sensu* escomencipió lo 19 d'abril de 1775, cuan marchoron de Boston (Massachusetts) tropas regulars britanicas ta destruyir un deposito d'armas en Concord, amán de Boston, y en o camín, en Lexington luitoron contra un chicot grupo de 70 milicians, redotando-los, en o que se conoix como batallas de Lexington y Concord. En tornar enta Boston, fuoron hostigaus por grupos de milicians que lis facioron cuantas baixas. A guerra remató en 1783 con o Tractau de París, seguntes o cual o Reino Uniu reconoixeba la independencia d'Estaus Unius y cedeba Florida y Menorca a Espanya y Tobago a Francia; antiparte,l a Republica d'as Provincias Unidas cedeba Nagapattinam a lo Reino Uniu.

## Vinclos externos

* Se veigan as imáchens de Commons sobre **la Guerra d'Independencia d'os Estaus Unius**.